
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3227 

2 Δεκεμβρίου 2014 


ΑΠΟΦΑΣΕΙ Σ 

Αριθμ. ΔΟΔΑ 4009444 ΕΞ2014 

Τροποποίηση της αρ. Δ5Α 1123655 ΕΞ 2013/6-8-2013 
Α.Υ.Ο. σχετικά με την ανάθεση είσπραξης δημοσί¬ 
ων εσόδων σε Φορείς Είσπραξης, μέσω των υπη¬ 
ρεσιών της εταιρίας Διατραπεζικά Συστήματα Α.Ε. 
(ΔΙΑΣ Α.Ε.)». 

Ο ΥΠΟΥΡΓΟΣ 

ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 111/2014 (ΦΕΚ 178/Α729.8.2014) «Οργανισμός 
του Υπουργείου Οικονομικών». 

2. Τις διατάξεις του άρθρου 11 παρ. 2 του Ν. 2362/1995, 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247 Α'), όπως ισχύουν. 

3. Τις διατάξεις της Οδηγίας 2007/64/ΕΚ όπως έχουν 
ενσωματωθεί με το άρθρο 49 του Ν. 3862/2010 (ΦΕΚ 
113 Α'/13.07.2010). 

4. Το π.δ 89/2014 (ΦΕΚ 134/Α710-6-2014) «Διορισμός 
Υπουργών, Αναπληρωτών Υπουργών και Υφυπουργών». 

5. Την υπ’ αριθμ. ΥΠΟΙΚ 0010555 ΕΞ/13.11.2014 απόφαση 
του Πρωθυπουργού και του Υπουργού Οικονομικών (ΦΕΚ 
3059/14 Β'), «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

6. Τις διατάξεις του Π.Δ. 113/2010 (ΦΕΚ 194 Α722.11.2010) 
«Περί ανάληψης υποχρεώσεων από τους διατάκτες», 
καθώς και τις διατάξεις του άρθρου 90 του π.δ. 63/2005 
(ΦΕΚ 98/Α722.4.2005). 

7. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπολο¬ 
γισμού η οποία θα βαρύνει τις πιστώσεις του Υπουργεί¬ 
ου Οικονομικών (Ειδικός Φορέας 23180 - Κ.Α.Ε. 0874), το 
ύψος της οποίας δεν δύναται να προσδιορισθεί. 

8. Την υπ’ αριθμ. 2/72936/ΔΠΓΚ/01.08.2013 απόφαση 
Υπουργού Οικονομικών περί έγκρισης ανάληψης υπο¬ 
χρέωσης, με ΑΔΑ:ΒΛΩΒΗ-ΣΕΛ προκειμένου να καλυφθεί 
η δαπάνη τραπεζικών συναλλαγών για τα έτη 2014 - 2016 
ύψους 8.917.500,00 € ετησίως. 

9. Την έναρξη παραγωγικής λειτουργίας των ηλεκτρο¬ 
νικών πληρωμών (θ-ρεγιτίθηΐ) στις Τελωνειακές Αρχές 
της χώρας. 

10. Την υπ’ αριθμ. Δ5Α 1123655 ΕΞ 2013/6-8-2013 Α.Υ.Ο. 
(ΦΕΚ 1964/Β712-8-2013) σχετικά με την ανάθεση είσπρα¬ 


ξης δημοσίων εσόδων σε Φορείς Είσπραξης, μέσω των 
υπηρεσιών της εταιρίας Διατραπεζικά Συστήματα Α.Ε. 
(ΔΙΑΣ Α.Ε.), αποφασίζουμε: 

ΑΡΘΡΟ ΠΡΩΤΟ 

1. Στο άρθρο 1 της αρ. Δ5Α 1123655 ΕΞ 2013/6-8-2013 
Α.Υ.Ο. η παράγραφος 2 αντικαθίσταται ως εξής: 

«Μετά την έναρξη ισχύος της παρούσας απόφασης, 
οποτεδήποτε είναι εφικτή η είσοδος φορέα είσπρα¬ 
ξης στην διαδικασία είσπραξης δημοσίων εσόδων, κα¬ 
θώς επίσης και η έξοδος από αυτήν, που πρέπει να 
γνωστοποιείται: α) στη Γενική Διεύθυνση Οικονομικών 
Υπηρεσιών και συγκεκριμένα στη Διεύθυνση Οικονομι¬ 
κής Διαχείρισης β) στη Γ ενική Διεύθυνση Φορολογικής 
Διοίκησης και ειδικότερα στη Διεύθυνση Εισπράξεων, 
γ) στην Γενική Διεύθυνση Τελωνείων και ΕΦΚ και ειδι¬ 
κότερα στην Διεύθυνση Τελωνειακών Διαδικασιών - Κε¬ 
ντρικός Διαχειριστής και δ) στη ΔΙΑΣ Α.Ε, τουλάχιστον 
ένα (1) μήνα πριν την επιθυμητή ημερομηνία προσχώ¬ 
ρησης ή αποχώρησης». 

2. Στο άρθρο 2 η κατηγορία 1 καταργείται και αντι¬ 
καθίσταται ως εξής: 

I. α) Δασμών, φόρων και λοιπών επιβαρύνσεων που 
βεβαιώνονται στα Τελωνεία με την υποβολή παραστα¬ 
τικών με ηλεκτρονικό τρόπο μέσω διαδικτύου, όπου η 
καταβολή του χρηματικού ποσού είναι απαραίτητη για 
την έκδοση της άδειας παράδοσης των εμπορευμάτων. 
Η είσπραξη διενεργείται μέσω του κωδικού πληρωμής 
με ονομασία «Ταυτότητα Πληρωμής». 

β) Βεβαιωμένων, ρυθμισμένων ή μη, Οφειλών σε Τελω¬ 
νεία. Η είσπραξη διενεργείται μέσω του κωδικού πλη¬ 
ρωμής με ονομασία «Ταυτότητα Πληρωμής» ο οποίος 
εκδίδεται για κάθε βεβαιωμένη και ρυθμισμένη ή μη 
οφειλή. 

3. Στο άρθρο 2 το τελευταίο εδάφιο αντικαθίσταται 
ως εξής: « Καθώς και κάθε νέο φορολογικό και τελω¬ 
νειακό έσοδο που θα εντάσσεται σε κάποια από τις 
ανωτέρω τέσσερις (4) κατηγορίες». 

4. Στο άρθρο 3 οι παράγραφοι II, III και IV αντικαθί¬ 
σταται ως εξής: 

II. Η απόδοση των εισπραττομένων ποσών γίνεται, 
με εντολή της ΔΙΑΣ Α.Ε. στην Τράπεζα της Ελλάδος 
προκειμένου να χρεωθούν οι τρεχούμενοι λογαριασμοί 
αυτών και να πιστωθεί με το συνολικό ποσό των ει¬ 
σπράξεων ο λογαριασμός 200/1152383 με περιγραφή 








37890 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ηλεκτρονικές εισπράξεις - πληρωμές Τελωνείων» (κα¬ 
τηγορία 1, παράγραφος Β της παρούσης) και ο λογα¬ 
ριασμός 200/1/21010 Ελληνικό Δημόσιο - Συγκέντρωση 
Εισπράξεων και Πληρωμών της Δ.Ο.Υ. Κατοίκων Εξωτε¬ 
ρικού (κατηγορίες 2, 3, 4 του άρθρου 2 της με αρ. Δ5Α 
1123655 ΕΞ 2013/6-8-2013 Α.Υ.Ο.). 

Με την πίστωση των ανωτέρω λογαριασμών, η Τρά¬ 
πεζα της Ελλάδος αποστέλλει χωριστή απόδειξη κα¬ 
τάθεσης για τις εισπράξεις αυτές, α) στον Κεντρικό 
Διαχειριστή της Διεύθυνσης Τελωνειακών Διαδικασι¬ 
ών για την πίστωση του λογαριασμού 200/1152383 και 
β) στη Δ.Ο.Υ. Κατοίκων Εξωτερικού, για την πίστωση του 
λογαριασμού 200/1/21010, με τα στοιχεία της οποίας η 
Δ.Ο.Υ. εν συνεχεία ενημερώνει το ημερολόγιο πληρωμών 
της, χρεώνοντας τον λογαριασμό 200/1/21010 Ελληνικό 
Δημόσιο - Συγκέντρωση Εισπράξεων και Πληρωμών. 

III. Επιπρόσθετα στην περίπτωση που τα εισπραττό- 
μενα ποσά αφορούν: 

Α.1 Σε δασμούς, φόρους και λοιπές επιβαρύνσεις που 
βεβαιώνονται με την υποβολή τελωνειακών παραστατι¬ 
κών με ηλεκτρονικό τρόπο μέσω διαδικτύου (κατηγορία 
1 περίπτωση πρώτη, παράγραφος 2 της παρούσης). 

1. α) Η ΔΙΑ.Σ. Α.Ε. μόλις ολοκληρωθεί μία επιτυχημένη 
πληρωμή, αποστέλλει στη Δ.ΗΛΕ.Δ. σχετικό ηλεκτρονικό 
μήνυμα (οη-Ιίηβ) μέσω του οποίου, ενημερώνεται αυτό¬ 
ματα το ΙΟΙδηοΙ και συνακόλουθα τα σχετικά τελωνεια¬ 
κό παραστατικά, έτσι ώστε να προωθηθεί η τελωνειακή 
διαδικασία. 

β) Σε αμοιβαία προσυμφωνημένες χρονικές στιγμές 
της ημέρας, η ΔΙΑ.Σ. Α.Ε. ετοιμάζει και αποστέλλει στη 
Δ.ΗΛΕ.Δ. ηλεκτρονικό αρχείο όαίοό. Αυτό περιλαμβάνει 
το σύνολο των επιτυχών πληρωμών που έγιναν από 
τη στιγμή της δημιουργίας του αμέσως προηγούμενου 
χρονικά παρόμοιου αρχείου έως εκείνη τη στιγμή. 

γ) Μία πληρωμή θεωρείται επιτυχημένη εφόσον περι¬ 
λαμβάνεται σε κάποιο από τα παραπάνω αρχεία (οηΐίηο 
και όαίοΐι). Τα αρχεία αυτά περιλαμβάνουν την ταυτότη¬ 
τα πληρωμής, την ημερομηνία πληρωμής και το ποσό. 

δ) Σε περίπτωση αδυναμίας αυτόματης ενημέρωσης 
του ΙΟΙδποΙ από τα αρχεία οηΐίηο ή όαίοΐτ, λόγω τυχόν 
τεχνικού προβλήματος στην επικοινωνία των συστημά¬ 
των, τότε, κατόπιν σχετικού αιτήματος του αρμόδιου 
τμήματος της Δ.ΗΛΕ.Δ., της Γ.Γ.Δ.Ε, η ΔΙΑ.Σ. Α.Ε. απο¬ 
στέλλει με ασφαλή τρόπο επικοινωνίας (εοουΓθ β-πιαίΙ) 
το πλέον πρόσφατο αρχείο όαίοΐι, προκειμένου να γίνει 
επεξεργασία του από το ΙΟΙδηοί και να προωθηθούν οι 
σχετικές τελωνειακές διαδικασίες. 

2. Πληρωμές με ταυτότητες πληρωμής που δεν έχουν 
παραχθεί από το σύστημα ΙοίεηοΙ ή πληρωμές που πραγ¬ 
ματοποιήθηκαν μετά την καταληκτική ημερομηνία οφειλής 
απορρίπτονται. Η Γ.Γ.Δ.Ε αποστέλλει στη ΔΙΑ.Σ. Α.Ε - στα 
πλαίσια του συστήματος πληρωμών ΔΙΑ.Σ. ΑΕ - αρχείο 
απορρίψεων με τις μη ταυτοποιημένες εντολές πληρω¬ 
μής. Το συνολικό ποσό των απορριφθεισών πληρωμών 
εκκαθαρίζεται συμψηφιστικά από την ΔΙΑ.Σ. Α.Ε με τις 
πληρωμές του φόρου με ίδια ημερομηνία εκκαθάρισης, 
ούτως ώστε να εξασφαλίζεται πάντοτε κατά την εκκα¬ 
θάριση η πίστωση του λογαριασμού 200/1152383 που 
τηρεί το Ελληνικό Δημόσιο στην Τράπεζα της Ελλάδος. 


3. Η ΔΙΑ.Σ. Α.Ε. σε περίπτωση απόρριψης πληρωμής 
ή λανθασμένης πληρωμής η οποία έχει αποδοθεί στο 
Δημόσιο, αποτυπώνει τα αντίστοιχα ποσά στη στήλη 
«ΕΠΙΣΤΡΟΦΕΣ» της συγκεντρωτικής κατάστασης εί¬ 
σπραξης που αποστέλλει σε ημερήσια βάση με ηλε¬ 
κτρονικό αρχείο στον Κεντρικό Διαχειριστή. 

4. Η ΔΙΑ.Σ. Α.Ε. αποστέλλει με ηλεκτρονικό ταχυδρο¬ 
μείο (ο-πιαίΙ) στον Κεντρικό Διαχειριστή ημερήσια συ¬ 
γκεντρωτική κατάσταση εισπράξεων, με ανάλυση ανά 
φορέα είσπραξης, ημερομηνία πληρωμής, πλήθος έγκυ¬ 
ρων συναλλαγών, ποσό εισπράξεων, ποσό επιστροφών 
και συνολικό ποσό κατάθεσης. 

5. Επιπλέον, η ΔΙΑ.Σ. Α.Ε αποστέλλει στον Κεντρικό 
Διαχειριστή στο τέλος κάθε μήνα με ηλεκτρονικό τα¬ 
χυδρομείο (θ-πιβίΙ) συγκεντρωτική κατάσταση με τις 
εισπράξεις των ανωτέρω εσόδων ανά ημερομηνία εκ¬ 
καθάρισης. 

Α.2 Σε βεβαιωμένες, ρυθμισμένες ή μη, οφειλές σε Τε- 
λωνεία (κατηγορία 1, περίπτωση δεύτερη, παράγραφος 
2 της παρούσης). 

1. Το αρχείο πληρωμών των βεβαιωμένων οφειλών, 
αποστέλλεται από την ΔΙΑ.Σ. Α.Ε στη Γ.Γ.Δ.Ε. και θα 
περιέχει την ταυτότητα πληρωμής σύμφωνα με τις 
προδιαγραφές που έχουν ορισθεί. Πληρωμές με ταυ¬ 
τότητες πληρωμής που δεν είναι έγκυρες, με συνέπεια 
την αδυναμία πίστωσης των οφειλών, απορρίπτονται. 

2. Δεν απαιτείται η ενημέρωση του Κεντρικού Δια¬ 
χειριστή για τις περιπτώσεις απορρίψεων από την ΔΙ- 
Α.Σ. Α.Ε. λανθασμένων πληρωμών (π.χ. διότι δεν έχουν 
τηρηθεί οι υποχρεωτικοί έλεγχοι που ορίζονται στις 
παραμέτρους ένταξης από το πιστωτικό ίδρυμα) και 
εφόσον τα ποσά των απορρίψεων αυτών δεν έχουν 
αποδοθεί στο Δημόσιο. 

3. Στις περιπτώσεις που φορέας είσπραξης αιτείται 
εγγράφως προς τον Κεντρικό Διαχειριστή την απόρ¬ 
ριψη συγκεκριμένης πληρωμής η οποία έχει αποδοθεί 
στο Δημόσιο: 

α) εάν η συγκεκριμένη πληρωμή έχει αποσταλεί στην 
αρμόδια Τελωνειακή Αρχή και έχει ενημερώσει το υπό¬ 
λοιπο του οφειλέτη, το αίτημα για απόρριψη δεν γίνεται 
αποδεκτό, 

β) εάν η συγκεκριμένη πληρωμή δεν έχει αποσταλεί 
στην αρμόδια Τελωνειακή Αρχή και μετά την διερεύνηση 
του αιτήματος σε συνεργασία με το αρμόδιο Τμήμα 
της Δ/νσης Ηλεκτρονικής Διακυβέρνησης, προκύπτει ότι 
αυτό μπορεί να ικανοποιηθεί, τότε αποστέλλεται απορ¬ 
ριπτικό αρχείο στην ΔΙΑ.Σ. Α.Ε. για την τακτοποίησή του. 

4. Η ΔΙΑ.Σ. Α.Ε. αποστέλλει με ηλεκτρονικό ταχυδρο¬ 
μείο (ο-πίθίΙ) στον Κεντρικό Διαχειριστή ημερήσια συ¬ 
γκεντρωτική κατάσταση είσπραξης με ονομασία «Βεβαι¬ 
ωμένες οφειλές σε Τελωνεία» με ανάλυση ανά φορέα 
είσπραξης, ημερομηνία πληρωμής, πλήθος έγκυρων 
συναλλαγών, ποσό εισπράξεων, ποσό επιστροφών και 
συνολικό ποσό κατάθεσης. 

5. Στην περίπτωση καταβολής ποσού για χρέος το 
οποίο έχει εξοφληθεί, το ποσό που έχει πληρωθεί για 
το χρέος αυτό επιστρέφεται στον οφειλέτη μέσω του 
Τελωνείου, τηρουμένων των διατάξεων του Ν. 2960/2001 
«Περί Εθνικού Τελωνειακού Κώδικα». 

Β. Σε βεβαιωμένες, ρυθμισμένες ή μη, οφειλές σε Δ.Ο.Υ. 
(κατηγορία 2 της αρχικής απόφασης): 

1. Το αρχείο πληρωμών των βεβαιωμένων οφειλών, 
αποστέλλεται από τη ΔΙΑΣ Α.Ε στη Διεύθυνση Ηλεκτρο- 

νίκης Διακυβέρνησης (εφεξής Δ.ΗΛΕ.Δ.) και περιέχει την 
ταυτότητα οφειλής σύμφωνα με τις προδιαγραφές που 
έχουν ορισθεί (ΑΦΜ, Κωδικός τράπεζας, ημερομηνία 
πληρωμής, ποσό κ.λπ.). Πληρωμές με ταυτότητες οφει¬ 
λής που δεν είναι έγκυρες, με συνέπεια την αδυναμία 
πίστωσης των οφειλών, απορρίπτονται. 

2. Δεν απαιτείται η ενημέρωση του τμήματος Δ' της 
Διεύθυνσης Εισπράξεων για τις περιπτώσεις απορρί¬ 
ψεων από τη ΔΙΑ.Σ Α.Ε. λανθασμένων πληρωμών (όπως 
στη περίπτωση που δεν έχουν τηρηθεί οι υποχρεωτικοί 
έλεγχοι που ορίζονται στις παραμέτρους ένταξης από 
το πιστωτικό ίδρυμα) και εφόσον τα ποσά των απορρί¬ 
ψεων αυτών δεν έχουν αποδοθεί στο Δημόσιο. 

3. Στις περιπτώσεις που φορέας είσπραξης αιτείται 
εγγράφως προς το τμήμα Δ' της Διεύθυνσης Εισπρά¬ 
ξεων την απόρριψη συγκεκριμένης πληρωμής η οποία 
έχει αποδοθεί στο Δημόσιο: 

α) εάν η συγκεκριμένη πληρωμή έχει αποσταλεί στην 
αρμόδια Δ.Ο.Υ. και έχει ενημερώσει την μερίδα του 
φορολογούμενου, το αίτημα για απόρριψη δεν γίνεται 
αποδεκτό, 

β) εάν η συγκεκριμένη πληρωμή δεν έχει αποστα¬ 
λεί στην αρμόδια Δ.Ο.Υ. και μετά την διερεύνηση του 
αιτήματος σε συνεργασία με το αρμόδιο Τμήμα της 
Δ.ΗΛΕ.Δ., προκύπτει ότι αυτό μπορεί να ικανοποιηθεί, 
τότε αποστέλλεται απορριπτικό αρχείο στη ΔΙΑ.Σ. Α.Ε. 
για την τακτοποίησή του. 

4. Η ΔΙΑ.Σ. Α.Ε. αποστέλλει με ηλεκτρονικό ταχυδρο¬ 
μείο στην αρμόδια Δ.Ο.Υ. Κατοίκων Εξωτερικού και στο 
τμήμα Δ' της Διεύθυνσης Εισπράξεων ημερήσια συγκε¬ 
ντρωτική κατάσταση είσπραξης με ονομασία «ΒΕΒΑΙ¬ 
ΩΜΕΝΕΣ ΟΦΕΙΛΕΣ ΣΕ Δ.Ο.Υ.» με ανάλυση ανά φορέα 
είσπραξης, ημερομηνία πληρωμής, πλήθος έγκυρων 
συναλλαγών, ποσό εισπράξεων, ποσό επιστροφών και 
συνολικό ποσό κατάθεσης. 

5. Η Δ.Ο.Υ. Κατοίκων Εξωτερικού εισάγει το γενικό 
σύνολο της κατάστασης στο ημερολόγιο εισπράξεων 
πιστώνοντας το λογαριασμό 111-763 «Τακτοποιητέες 
Εισπράξεις Δημοσίων Διαχειριστών - Βεβαιωμένων εσό¬ 
δων μέσω Τραπεζών». 

6. Επιπλέον η ΔΙΑ.Σ. Α.Ε. αποστέλλει στο τέλος κάθε 
μήνα με ηλεκτρονικό ταχυδρομείο (ο-πιαίΙ) συγκεντρωτική 
κατάσταση με τις εισπράξεις των ανωτέρω εσόδων στην 
παραπάνω Δ.Ο.Υ., για την λογιστική τακτοποίησή της. 

7. Η Δ.ΗΛΕ.Δ. με βάση τα στοιχεία εισπράξεων που 
παραλαμβάνει από τη ΔΙΑ.Σ. Α.Ε. και τους φορείς εί¬ 
σπραξης, αποστέλλει άμεσα ηλεκτρονικά αρχεία στις 
αρμόδιες Δ.Ο.Υ. για την πίστωση των χρεών των υπό¬ 
χρεων καθώς και για την λογιστική ενημέρωση των 
εισπρακτέων εσόδων και των ημερολογίων εισπράξεων/ 
πληρωμών, πιστώνοντας τον λογαριασμό 111-762 «Τακτο- 
ποιητέες Εισπράξεις Δημοσίων Διαχειριστών - Πληρω¬ 
μές με Ταυτότητες Οφειλών» και χρεώνοντας τον λο¬ 
γαριασμό 111-763 «Τακτοποιητέες Εισπράξεις Δημοσίων 
Διαχειριστών - Βεβαιωμένων εσόδων μέσω Τραπεζών». 

8. Στην περίπτωση καταβολής ποσού για χρέος το 
οποίο έχει εξοφληθεί, το ποσό που έχει πληρωθεί για 
το χρέος αυτό επιστρέφεται στον φορολογούμενο μέσω 
της Δ.Ο.Υ., τηρουμένων των διατάξεων του Ν.Δ. 356/1974, 
«Περί Κώδικος Εισπράξεως Δημοσίων Εσόδων», του 
Π.Δ. 16/1989 «Κανονισμός λειτουργίας Δημοσίων Οικο¬ 
νομικών Υπηρεσιών (Δ.Ο.Υ.) και των Τοπικών Γραφείων 
και καθήκοντα υπαλλήλων αυτών», του Ν. 4174/2013 (ΦΕΚ 
170 Α') «Κώδικα Φορολογικής Διαδικασίας, Κ.Φ.Δ.», καθώς 
και τις διατάξεις του Δημοσίου Λογιστικού. 


Ανάλογη διαδικασία τηρείται και σε λοιπές εξαιρετι¬ 
κές περιπτώσεις αδυναμίας πίστωσης των χρεών. 

Γ. Σε τέλη κυκλοφορίας οχημάτων (κατηγορία 3 του 
άρθρου 2 της αρχικής απόφασης). 

1. Το αρχείο πληρωμών των τελών κυκλοφορίας οχη¬ 
μάτων, αποστέλλεται από τη ΔΙΑ.Σ. Α.Ε. στη Δ.ΗΛΕ.Δ και 
περιέχει τον κωδικό πληρωμής σύμφωνα με τις προδι¬ 
αγραφές που έχουν ορισθεί (Α.Φ.Μ, Κωδικός τράπεζας, 
ημερομηνία πληρωμής, ποσό κ.λπ.). Πληρωμές με κωδι¬ 
κούς πληρωμής που δεν είναι έγκυροι απορρίπτονται. 

2. Η ΔΙΑ.Σ. Α.Ε. αποστέλλει με ηλεκτρονικό ταχυδρο¬ 
μείο στην αρμόδια Δ.Ο.Υ. Κατοίκων Εξωτερικού και στο 
τμήμα Δ' της Διεύθυνσης Εισπράξεων, ημερήσια συ¬ 
γκεντρωτική κατάσταση εισπράξεως με ονομασία «Τα- 
κτοποιητέες Εισπράξεις Δημοσίων Διαχειριστών Τελών 
Κυκλοφορίας Αυτοκινήτων Οχημάτων», με ανάλυση ανά 
φορέα είσπραξης, ημερομηνία πληρωμής, πλήθος έγκυ¬ 
ρων συναλλαγών, ποσό εισπράξεων, ποσό επιστροφών 
και συνολικό ποσό κατάθεσης. 

3. Η Δ.Ο.Υ. Κατοίκων Εξωτερικού, εισάγει το γενικό 
σύνολο της κατάστασης στο ημερολόγιο εισπράξεων 
πιστώνοντας τον λογαριασμό 111-764 «Τακτοποιητέες 
Εισπράξεις Δημοσίων Διαχειριστών Τελών Κυκλοφορίας 
Οχημάτων». 

4. Επιπλέον, η ΔΙΑ.Σ. Α.Ε. αποστέλλει στο τέλος κάθε 
μήνα με ηλεκτρονικό ταχυδρομείο (θ-πιαίΙ) συγκεντρωτική 
κατάσταση με τις εισπράξεις των ανωτέρω εσόδων στην 
παραπάνω Δ.Ο.Υ. για την λογιστική τακτοποίησή της. 

5. Η Δ.ΗΛΕ.Δ. με βάση τα στοιχεία εισπράξεων που πα- 
ραλαμβάνει από τη ΔΙΑ.Σ. Α.Ε., δημιουργεί ανά μήνα ένα 
συγκεντρωτικό χρηματικό κατάλογο και αντίστοιχα ένα 
συγκεντρωτικό διπλότυπο στη γραμμή Χ.Κ., τον οποίο 
αποστέλλει στη Δ.Ο.Υ. Κατοίκων Εξωτερικού, ώστε να 
γίνεται η ενημέρωση των εισπρακτέων εσόδων προϋ¬ 
πολογισμού ως προς την βεβαίωση και είσπραξη ανά 
ΚΑΕ εσόδου. 

6. Μετά την καταληκτική ημερομηνία πληρωμής τελών 
κυκλοφορίας δεν θα γίνεται αποδεκτή η εκπρόθεσμη 
απόδοση ποσών στο Ελληνικό Δημόσιο, που αφορούν 
εμπρόθεσμες καταβολές, που έχουν πραγματοποιηθεί 
από τους φορολογούμενους, στους φορείς είσπραξης. 

Δ. Στο ο - Παράβολο (κατηγορία 4 του άρθρου 2 της 
αρχικής απόφασης) 

1. Το αρχείο πληρωμών του θ-παραβόλου, αποστέλλε- 
ται από τη ΔΙΑ.Σ. Α.Ε στη Γ ενική Διεύθυνση Υποδομών 
και Υπηρεσιών Πληροφορικής - Επικοινωνιών της Γ ενι¬ 
κής Γραμματείας Πληροφοριακών Συστημάτων και Διοι¬ 
κητικής Υποστήριξης Υπουργείου Οικονομικών (ΓΓΠΣ ΔΥ 
ΥΠ.ΟΙΚ) και περιέχει τον κωδικό του Θ-παραβόλου σύμ¬ 
φωνα με τις προδιαγραφές που έχουν ορισθεί (Α.Φ.Μ. 
Κωδικός τράπεζας, ημερομηνία πληρωμής, ποσό κ.λπ.). 
Πληρωμές με κωδικούς Θ-παραβόλου που δεν είναι 
έγκυροι απορρίπτονται. 

2. Η ΔΙΑ.Σ. Α.Ε. αποστέλλει με ηλεκτρονικό ταχυδρο¬ 
μείο στην αρμόδια Δ.Ο.Υ. Κατοίκων Εξωτερικού και 
στο τμήμα Δ' της Διεύθυνσης Εισπράξεων ημερήσια 
συγκεντρωτική κατάσταση είσπραξης με ονομασία 
«Τακτοποιητέες Εισπράξεις Δημοσίων Διαχειριστών 
Θ-Παραβόλου», με ανάλυση ανά φορέα είσπραξης, 
ημερομηνία πληρωμής, πλήθος έγκυρων συναλλαγών, 
ποσό εισπράξεων, ποσό επιστροφών και συνολικό ποσό 
κατάθεσης. 

3. Η Δ.Ο.Υ. Κατοίκων Εξωτερικού, εισάγει το συνολι¬ 
κό ποσό κατάθεσης της κατάστασης στο ημερολόγιο 
εισπράξεων πιστώνοντας τον λογαριασμό 111-765 «Τα- 
κτοποιητέες Εισπράξεις Δημοσίων Διαχειριστών - Ηλε¬ 
κτρονικό Παράβολο». 

4. Η ΔΙΑ.Σ. Α.Ε. στο τέλος κάθε μήνα αποστέλλει με 
ηλεκτρονικό ταχυδρομείο (θ-πιαίΙ) συγκεντρωτική κατά¬ 
σταση με τις ημερήσιες εισπράξεις των ανωτέρω εσόδων 
που πραγματοποιήθηκαν τον συγκεκριμένο μήνα στην 
παραπάνω Δ.Ο.Υ., για την λογιστική τακτοποίησή της. 

5. Η Γενική Διεύθυνση Υποδομών και Υπηρεσιών Πλη¬ 
ροφορικής - Επικοινωνιών της ΓΓΠΣ, ΔΥ ΥΠΟΙΚ σε συ¬ 
νεργασία με τη Δ.ΗΛΕ.Δ., με βάση τα στοιχεία εισπράξε¬ 
ων που παραλαμβάνει από τη ΔΙΑ.Σ. Α.Ε. και τους φορείς 
είσπραξης, που αφορούν τις καταθέσεις των ανωτέρω 
εσόδων, δημιουργεί ανά μήνα συγκεντρωτικό χρηματικό 
κατάλογο (Χ.Κ.) και αντίστοιχα συγκεντρωτικό διπλότυ¬ 
πο στη γραμμή Χ.Κ., τον οποίο αποστέλλει στη Δ.Ο.Υ. 
Κατοίκων Εξωτερικού, ώστε να γίνει η ενημέρωση των 
εισπρακτέων εσόδων προϋπολογισμού ως προς την 
βεβαίωση και είσπραξη ανά ΚΑΕ εσόδου. 

IV. Εφόσον οι φορείς είσπραξης καθυστερούν υπαιτί- 
ως την απόδοση των ποσών στο Ελληνικό Δημόσιο, η 
Διεύθυνση Εκτάκτων και Ειδικών Ελέγχων καταλογίζει 
τόκους υπερημερίας επί των ποσών αυτών. Εάν η κα¬ 
θυστέρηση οφείλεται σε υπαιτιότητα της ΔΙΑ.Σ. Α.Ε. 
ποσό ίσο με τον τόκο υπερημερίας καταλογίζεται σε 
αυτή ομοίως από την Διεύθυνση Εκτάκτων και Ειδικών 
Ελέγχων. Η ενημέρωση της Διεύθυνσης Εκτάκτων και 
Ειδικών Ελέγχων για τέτοιες καθυστερήσεις γίνεται από 
τη Διεύθυνση Εισπράξεων ή τη Διεύθυνση Τελωνειακών 
Διαδικασιών - Κεντρικός Διαχειριστής. 


5. Στο άρθρο 4 παράγραφος 2 η περίπτωση α, αντι¬ 
καθίσταται ως εξής: 

«να μην απαιτούν από τους υπόχρεους προς καταβολή 
φόρου, την τήρηση τραπεζικού λογαριασμού σε αυτούς». 

6. Στο άρθρο 5 η παράγραφος 1 αντικαθίσταται ως 
εξής: «Κάθε Φορέας Είσπραξης, από τον επόμενο μήνα 
της είσπραξης, υποβάλλει κατά περίπτωση στην Διεύ¬ 
θυνση Εισπράξεων και στην Διεύθυνση Τελωνειακών 
Διαδικασιών - Κεντρικό Διαχειριστή, προς έλεγχο και 
θεώρηση την Συγκεντρωτική Κατάσταση Αμοιβών στην 
οποία αναγράφεται αναλυτικά, ανά έσοδο, το πλήθος 
των έγκυρων συναλλαγών, μέσω καταστήματος και 
εναλλακτικών δικτύων, με το αντίστοιχο ποσό αμοιβής. 

Η ΔΙΑ.Σ. ΑΕ, ανά μήνα, υποβάλλει κατά περίπτωση 
στην Διεύθυνση Εισπράξεων και στην Διεύθυνση Τε¬ 
λωνειακών Διαδικασιών - Κεντρικό Διαχειριστή, προς 
έλεγχο και θεώρηση την Συγκεντρωτική Κατάσταση 
Αμοιβών, ανά έσοδο, στην οποία αναγράφεται αναλυ¬ 
τικά, ανά Φορέα Είσπραξης, το πλήθος των έγκυρων 
συναλλαγών με το αντίστοιχο ποσό αμοιβής». 

ΑΡΘΡΟ ΔΕΥΤΕΡΟ 
Έναρξη ισχύος 

Η ισχύς της απόφασης αυτής αρχίζει από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2014 

